als_Latn dik_Latn sag_Latn
aSport- Pas një Botërori të shkëlqyer të zhvilluar në Brazil ishte i destinuar të largohej nga Stambolli. Uesli Shnajder ndërkohë ka zgjedhur të qëndrroj besnik ndaj Gallatasaraj ku në verë ka ardhur si trajner Cesare Prandeli që, pas pak javësh punë, ka fituar dashurinë e holandesit. “Trajneri më pëlqen, kërkon dialog dhe dëshiron të luajë futboll. Sistemet e lojës nuk janë gjithçka. E rëndësishme është të kesh sjelljen e duhur dhe Prandeli besoj se do të bëj këtë lloj pune. Duhet të fitojmë kampionatin turk dhe të përmirësohemi në Europë. Gallata ka para dhe mund të bëj investime, nëse nuk do të ishte kështu Prandeli nuk do të kishte ardhur këtu, një si ai nuk shkon diku ku nuk mund të fitojë. Por klubet turke nuk mund të marrin më shumë se pesë të huaj, në Europë është gjithçka krejt tjetër”, shpjegon Shnajder për ‘La Gazzetta dello Sport’.
Më tej Shnajder ndalet të flasë dhe për momentin që po kalon futbolli italian: “Nuk është shumë e vështirë për ta shpjeguar. Nuk ka para dhe pa para nuk ka futboll. Por ndërkohë Juventusi ka fituar shumë në Itali, Roma është duke u rritur. Për skuadrat e Milanos që ishin mësuar me kohë të arta, tani është disi më e vështirë”. Ylli holandes është kthyer te eksperienca në skuadrën zikaltër, dhe sulmon ashpër… “Mendohen dhe kuptoj që në pak sezone skuadra e madhe e Tripletës është shpërbërë. Duhet të jetë kapiten Nagatomo, është një ndër të paktit që luan aty prej vitesh. Interi nuk më ka trajtuar keq, por flas për disa drejtues. Unë atë klub e dua ashtu si edhe tifozët. Shpresoj që Interi të fitojë titullin kampion”. Fjalë të arta më pas edhe për ish shokun e skuadrës Mario Baloteli: “Për Holandën është mirë që sot nuk do të jetë në fushë edhe se do kisha pasur dëshirë ta takoja. Mario është një simpatik i çmendur”. Fjalë të arta mbi të gjitha për Special One: “Është numri, nuk ka si ai. Unë te Chelsea? Duhet të përgjigjem kurrë mos thuaj kurrë, siç veprohet në të tilla raste, dhe nuk shërben për asgjë. E vërteta është që gjërat në jetë ndryshojnë, tani jam në Turqi, kam shumë miq, jetoj mirë, familja ime gjëndet mirë dhe Stambolli është i jashtëzakonshëm. Mua më pëlqen të jetoj këtu, tifozët janë shumë emotiv dhe në disa ndeshje krijojnë probleme, por në rrugë është krejt tjetër gjë. Njerzit të respektojnë, të lejojnë të jetosh”.
Shnajder i dedikon një mendim ish trajnerit të Holandës Luis Van Gal, që tani drejton Manchester United: “Fillimi i vështirë ishte i parashikueshëm, me shumë presion përsipër problemet shpërthejnë menjëherë. Në Angli kështu është, i duhet shumë pak njerzve për të të kritikuar. Dhe më pas Van Gal është një i ashpër, nëse nuk e njef rezulton antipatik. Unë në fillim kisha probleme, por në fund të Botërorit ndihesha shumë mirë. Van Gal ka nevojë për të punuar shumë të transmetuar konceptet e tij, do të shikoni se çfarë do të bëj pas tre muajsh te Manchester United dhe ‘Djajtë e Kuq’ do të fillojnë të luajnë një futboll të madh”.
You must be logged in to post a comment Login
als_Latn als_Latn als_Latn eng_Latn